CELEX: 32008R1068
Language: el
Date: 2008-10-30 00:00:00
Title: Κανονισμός (ΕΚ) αριθ. 1068/2008 της Επιτροπής, της 30ής Οκτωβρίου 2008 , για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Taureau de Camargue (ΠΟΠ)]

31.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 290/8
            
         
      ΚΑΝΟΝΙΣΜΌΣ (ΕΚ) αριθ. 1068/2008 ΤΗΣ ΕΠΙΤΡΟΠΉΣ
   
   της 30ής Οκτωβρίου 2008
   για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Taureau de Camargue (ΠΟΠ)]
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 9 παράγραφος 2 δεύτερη φράση,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006 και δυνάμει του άρθρου 17 παράγραφος 2 του εν λόγω κανονισμού, η Επιτροπή εξέτασε την αίτηση της Γαλλίας για την έγκριση τροποποίησης των στοιχείων των προδιαγραφών της προστατευόμενης ονομασίας προέλευσης «Taureau de Camargue», η οποία καταχωρίσθηκε με τον κανονισμό (ΕΚ) αριθ. 2036/2001 της Επιτροπής (2).
            
         
               (2)
            
            
               Αντικείμενο της αίτησης είναι η τροποποίηση των προδιαγραφών όσον αφορά την απόδειξη προέλευσης και τη μέθοδο παραγωγής. Προκειμένου να βελτιωθεί η ιχνηλασιμότητα και με μέλημα τον έλεγχο και τη βελτίωση της ονομασίας, οι κτηνοτροφικές μονάδες οφείλουν να συμπληρώνουν «δήλωση ικανότητας» για την παραγωγή του προϊόντος που φέρει την ονομασία. Όσον αφορά τη μέθοδο παραγωγής, φαίνεται πως οι δαμαλίδες της φυλής που χρησιμοποιείται για την ονομασία, οι οποίες εκτρέφονται σύμφωνα με τις προδιαγραφές της ονομασίας, δεν φτάνουν σε βάρος 100 χιλιογράμμων, ενώ τα σφάγιά τους πληρούν τις προδιαγραφές και, επομένως, λαμβάνουν την ονομασία. Αποδείχθηκε αναγκαίο να αναγνωριστεί ότι το βάρος σφαγίου των δαμαλίδων ηλικίας 18 έως 30 μηνών είναι τουλάχιστον 85 χιλιόγραμμα.
            
         
               (3)
            
            
               Η Επιτροπή εξέτασε τη σχετική τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας κατά την έννοια του άρθρου 9 του κανονισμού (ΕΚ) αριθ. 510/2006, η Επιτροπή μπορεί να την εγκρίνει χωρίς να ανατρέξει στη διαδικασία που προβλέπεται στα άρθρα 5, 6 και 7 του εν λόγω κανονισμού.
            
         
               (4)
            
            
               Σύμφωνα με το άρθρο 18 παράγραφος 2 του κανονισμού (ΕΚ) αριθ. 1898/2006 (3) και δυνάμει του άρθρου 17 παράγραφος 2 του κανονισμού (ΕΚ) αριθ. 510/2006, είναι σκόπιμο να δημοσιευθεί σύνοψη των προδιαγραφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης ονομασίας προέλευσης «Taureau de Camargue» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Η σύνοψη, που περιλαμβάνει τα κύρια στοιχεία των προδιαγραφών, παρατίθεται στο παράρτημα ΙΙ του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Οκτωβρίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 93 της 31.3.2006, σ. 12.
   
      (2)  ΕΕ L 275 της 18.10.2001, σ. 9.
   
      (3)  ΕΕ L 369 της 23.12.2006, σ. 1.
   
      ΠΑΡΑΡΤΗΜΑ I
      Εγκρίνονται οι ακόλουθες τροποποιήσεις των προδιαγραφών της προστατευόμενης ονομασίας προέλευσης «Taureau de Camargue»:
      
                   
               
               
                  
                     Απόδειξη προέλευσης
                  
                  Μετά τη δεύτερη φράση προστίθεται η ακόλουθη φράση:
                  
                     «Οι κτηνοτροφικές μονάδες (manades ή ganaderías) στις οποίες πρέπει να έχουν γεννηθεί και εκτραφεί τα ζώα των οποίων το κρέας προορίζεται να λάβει την ονομασία πρέπει να συμπληρώνουν δήλωση ικανότητας για την παραγωγή του προϊόντος που φέρει την ονομασία».
                  
               
            
                   
               
               
                  
                     Μέθοδος παραγωγής:
                  
                  Μετά τη φράση «Τα σφάγια δεν πρέπει να έχουν βάρος κατώτερο από 100 kg» εισάγεται η ακόλουθη φράση:
                  
                     «πλην των δαμαλίδων ηλικίας 18 έως 30 μηνών, για τις οποίες το ελάχιστο βάρος ορίζεται σε 85 kg».
                  
               
            
   
      ΠΑΡΑΡΤΗΜΑ II
      ΣΥΝΟΨΗ
      
         Κανονισμός (ΕΚ) αριθ. 510/2006 του Συμβουλίου
      
      «TAUREAU DE CAMARGUE»
      Αριθ. ΕΚ: FR-PDO-105-0041/30.3.2006
      ΠΟΠ (X) ΠΓΕ ( )
      Στην παρούσα σύνοψη παρατίθενται τα κύρια στοιχεία των προδιαγραφών του προϊόντος για ενημερωτικούς σκοπούς.
      1.   Αρμόδια υπηρεσία του κράτους μέλους
      
                  Όνομα
               
               
                  :
               
               
                  Institut National des Appellations d’Origine
               
            
                  Διεύθυνση
               
               
                  :
               
               
                  51, rue d’Anjou F-75008 PARIS
               
            
                  Τηλ.
               
               
                  :
               
               
                  (33) 1 53 89 80 00
               
            
                  Φαξ
               
               
                  :
               
               
                  (33) 1 42 25 57 97
               
            
                  e-mail
               
               
                  :
               
               
                  info@inao.gouv.fr
               
            2.   Ομάδα
      
                  Όνομα
               
               
                  :
               
               
                  Syndicat de défense et de Promotion de la viande AOC Taureau de Camargue
               
            
                  Διεύθυνση
               
               
                  :
               
               
                  Mas du Pont de Rousty F-13200 ARLES
               
            
                  Τηλ.
               
               
                  :
               
               
                  (33) 4 90 97 10 40
               
            
                  Φαξ
               
               
                  :
               
               
                  (33) 4 90 97 12 07
               
            
                  e-mail
               
               
                  :
               
               
                  —
               
            
                  Σύνθεση
               
               
                  :
               
               
                  Παραγωγοί/μεταποιητές (X) Λοιποί ( )
               
            3.   Τύπος προϊόντος
      
                  Κλάση 1.1 —
               
               
                  Νωπά κρέατα (και βρώσιμα παραπροϊόντα σφαγίων)
               
            4.   Προδιαγραφές [σύνοψη των απαιτήσεων του άρθρου 4 παράγραφος 2 του κανονισμού (ΕΚ) αριθ. 510/2006]
      
      4.1.   Ονομασία
      «Taureau de Camargue»
      4.2.   Περιγραφή
      Νωπό κρέας ζώων, αρσενικών ή θηλυκών, τοπικών φυλών, που έχουν γεννηθεί, εκτραφεί, σφαγεί και τεμαχισθεί στη γεωγραφική περιοχή. Το κρέας του ταύρου της Camargue χαρακτηρίζεται από το έντονο κόκκινο χρώμα του και είναι τρυφερό και λίγο λιπαρό.
      4.3.   Γεωγραφική περιοχή
      Η Camargue, που εκτείνεται σε τρία διοικητικά διαμερίσματα: Bouches du Rhône, Gard και Hérault. Στο εσωτερικό της εν λόγω περιοχής, έχει καθορισθεί μία «υγρή ζώνη», εντός της οποίας τα ζώα πρέπει να διαμένουν τουλάχιστον επί έξι μήνες.
      4.4.   Απόδειξη προέλευσης
      Το παλαιότερο κείμενο που αναφέρεται στον ταύρο της Camargue οφείλεται στον Quiqueran de Beaujeu, αρχιεπίσκοπο της Senès, το 1551. Από τότε, σε πολυάριθμα έργα γίνεται λόγος για τη μεγάλη ιδιαιτερότητα του βοείου αυτού πληθυσμού και του τρόπου εκτροφής του, του οποίου ο κυριότερος στόχος είναι οι ταυρομαχίες. Οι κτηνοτροφικές μονάδες (manades ή ganaderias) στις οποίες πρέπει να έχουν γεννηθεί και εκτραφεί τα ζώα των οποίων το κρέας προορίζεται να λάβει την ονομασία πρέπει να συμπληρώνουν δήλωση ικανότητας για την παραγωγή του προϊόντος που φέρει την ονομασία. Κάθε ζώο έχει στοιχεία ταυτότητας και εγγράφεται στο βιβλίο απογραφών ή το μητρώο στάβλου. Οι μονάδες σφαγής και τεμαχισμού υποχρεούνται να τηρούν αρχεία βιβλία εισόδου και εξόδου που επιτρέπουν την ιχνηλασιμότητα των ζώων μέχρι τον καταναλωτή.
      4.5.   Μέθοδος παραγωγής
      Τα ζώα των τοπικών φυλών («raço di biou», «de combat» ή διασταύρωση των δύο αυτών φυλών) πρέπει να έχουν γεννηθεί, εκτραφεί, σφαγεί και τεμαχισθεί στη γεωγραφική περιοχή. Η εκτροφή γίνεται με ελεύθερη, υπαίθρια και εκτατική βοσκή ώστε να διαφυλάσσεται ο άγριος χαρακτήρας των ζώων αυτών. Η βοσκή αποτελεί την ουσιαστική διατροφή τους. Τα ζώα διαμένουν τουλάχιστον έξι μήνες σε υγρή ζώνη. Η σφαγή πραγματοποιείται αμέσως μετά την εκφόρτωση των ζώων. Τα σφάγια δεν πρέπει να έχουν βάρος κατώτερο από 100 kg πλην των δαμαλίδων ηλικίας 18 έως 30 μηνών, για τις οποίες το ελάχιστο βάρος ορίζεται σε 85 kg. Το κρέας πρέπει να έχει έντονο κόκκινο χρώμα. Τα σφάγια υποβάλλονται σε ελαφρά απόμαξη. Η διάρκεια σίτεψης των σφαγίων στο σφαγείο πρέπει να είναι τουλάχιστον 48 ώρες και κατ’ ανώτατο όριο πέντε ημέρες.
      4.6.   Δεσμός
      Οι ταύροι της Camargue προέρχονται από παραδοσιακές τοπικές φυλές, ιδιαιτέρως καλά προσαρμοσμένες στο περιβάλλον της Camargue που χαρακτηρίζεται από την απουσία ανάγλυφου και από την πανταχού παρουσία του υγρού στοιχείου. Οι ταύροι της Camargue, εκτρεφόμενοι ελεύθερα, διατρέφονται με βοσκή της περιοχής και διαμένουν τουλάχιστον έξι μήνες σε υγρή ζώνη, που χαρακτηρίζεται από ειδικό οικοσύστημα. Εξάλλου, η νευρική και επιθετική φύση των εν λόγω φυλών ανταποκρίνεται τέλεια στον προορισμό των ζώων και προσδίδει στο κρέας τα χαρακτηριστικά του.
      4.7.   Οργανισμός ελέγχου
      
                  Όνομα
               
               
                  :
               
               
                  Institut National des Appellations d’Origine
               
            
                  Διεύθυνση
               
               
                  :
               
               
                  51, rue d’Anjou F-75008 PARIS
               
            
                  Τηλ.
               
               
                  :
               
               
                  (33) 1 53 89 80 00
               
            
                  Φαξ
               
               
                  :
               
               
                  (33) 1 42 25 57 97
               
            
                  e-mail
               
               
                  :
               
               
                  info@inao.gouv.fr
               
            
                  Όνομα
               
               
                  :
               
               
                  DGCCRF
               
            
                  Διεύθυνση
               
               
                  :
               
               
                  59, Bd V.Auriol F-75703 PARIS Cedex 13
               
            
                  Τηλ.
               
               
                  :
               
               
                  (33) 1 44 87 17 17
               
            
                  Φαξ
               
               
                  :
               
               
                  (33) 1 44 97 30 37
               
            Η DGCCRF είναι υπηρεσία του Υπουργείου Οικονομίας, Οικονομικών και Βιομηχανίας.
      4.8.   Επισήμανση
      Το σφάγιο και τα προερχόμενα από τον τεμαχισμό τεμάχια συνοδεύονται από επισήμανση της ταυτότητας όπου αναγράφονται: η ονομασία προέλευσης, ο αριθμός σφαγής, το επίσημο όνομα της κτηνοτροφικής μονάδας, το όνομα και η διεύθυνση της μονάδας τεμαχισμού ή του σφαγείου.